[postmottak@kld.dep.no](https://www.regjeringen.no/no/dep/kld/kontakt/e-post-til-departementet/id590167/" \o "regelverk for e-post til Miljøverndepartementet)

Fagernes, 23. juni 2017

Ulveangrep i beiteprioriterteområder.

Valdresrådet ber Klima- og miljøvernministeren om å stille nødvendig ressursar til disposisjon for å få til felling av skadeulven(ene) som nå herjer både på Hadeland og Toten. Store dyretragedier utspiller seg i disse områdene.

Vi i Valdresrådet er svært bekymret over situasjonen. I disse dagene slippes våre sauer på fjellbeitene, 36 000 søyer og lam. Vi har 9000 tamrein som er på beite hele året, i tillegg beiter tamrein fra Gudbrandsdalen inn i områder i Valdres. Valdres er det området i landet med flest støler, kuer og kalver flytter snart til fjells. Vi har 4 200 mjølke- og ammekyr, 5 100 ungdyr av storfe, samt 2 700 geiter og 900 fjellgris – alle dyrene beiter.

For daler og fjellbygder som Valdres er utmarksbeite mye livsgrunnlaget for landbruket, marginale innmarksområder dekker sårt tiltrengt vinterfor til dyra. Utmarksbeite representerer en verdi på flere titalls millioner. Vi leser med sterk bekymring om bønder på Toten og Hadeland som må holde dyra hjemme, for Valdres vil det være nærmest katastrofalt. Selv om det blir utbetalt erstatninger, er dette en håpløs måte å utnytte ressursene på. Vår historiske måte med å beite i utmarka vil da være truet.

Vi ber derfor om at departementet må stille nødvendig ressurser til disposisjon for å kunne ta ut skadedyra og at de frivillige jaktlagene som er ute må få all den støtte som er mulig å gi dem.

For regionrådet i Valdres

Inger Torun Klosbøle